**Rettledning til**

**Samsvarserklæring**

**Retningslinje for el.entreprenørens levering av erklæring til Telenor ved ferdigstillelse av elektrisk installasjon.**

1. Samsvarserklæring generelt

Samsvarserklæring skal alltid leveres som dokumentasjon for en hver elektroinstallasjon. (I henhold til FEL-Forskrift om elektrisk lavspentanlegg).
Erklæringen skal gi en beskrivelse av hvilke anleggsdeler som er omfattet av el.installasjonen og hvilke tilhørende elektroarbeider som er utført.
Det gis bekreftelse på ajourført dokumentasjon (f.eks. kursoversikt) og utført merking iht. Telenors merkenorm.

2. Samsvarserklæring – format – lagring

Telenors ”Mal for samsvarserklæring 2005.06.28/ahp” benyttes eller el.entreprenøren benytter sitt konsept hvor innhold ivaretas iht. Telenors mal
(Samsvarer med DSB’s - Direktoratet for samfunnssikkerhet og beredskap - anbefaling). Erklæring sendes elektronisk oppdragsansvarlig i Telenor. Telenor lagrer dokumentasjonen iht. intern rutine.

3. Installasjon 48V

Installasjon av 48V omfattes av FEL. Erklæring leveres for alle arbeider. Også for mindre utførelse ”kabelforlegging fra ledig vern i fordeling til teleteknisk utstyr”.

Som eksempel skal da erklæring inneholde betegnelse på fordeling, kursnr., kabeltype/tverrsnitt, betegnelse på teleteknisk utstyr, teleteknisk utstyrs plasseringsadresse/Nitranr. (der dette er oppgitt) og bekreftelse på ajourført kursoversikt og merking.

4. Samsvarserklæring omfang/egne arbeider

Erklæring skal i prinsippet gis kun for egne arbeider, men der komponenter utskiftes eller nye installeres i tillegg til eksisterende, skal erklæring inneholde at krav i FEL og i Telenors retningslinjer totalt sett ivaretas.

Eksempler:

* Kabelforlegging fra ledig kurssikring: Erklæring eget arbeid.
* Forbruk som betinger utskifting av vern til større ytelse eller nye vern: Erklæring for at også bestående anlegg som kapasitet/ytelse, selektivitet og krav til spenningsfall tilfredsstiller endringsinstallasjonen.

Avvik tidligere utførte arbeider:
Registrerer el .entreprenør at tidligere utførte arbeider på de anleggsdeler han har et oppdrag på har avvik i forhold til FEL, er det ønskelig at det bemerkes på erklæring.

Eksempel:
- Kursoversikt for tidligere utført installasjon er ikke i samsvar med installasjonen.

5. Beregninger – dokumentasjon
Ny-installasjoner og utskifting av anleggsdeler/komponenter med økt ytelse skal dokumenteres med beregninger som for selektivitet/kortslutningsytelse, spenningsfall (48V). Beregninger utført i FEBDOK foretrekkes.
Der beregninger finnes for den eksisterende installasjonen skal denne leveres el.entreprenør av Telenor som et grunnlag. Dokumentasjonen leveres elektronisk.

Eksempler:

Kabelforlegging fra ledig kurssikring: Ingen ny beregning nødvendig.
Er idriftsettelse av nytt utstyr med i oppdraget, skal belastning for utstyret måles, og det bekreftes i erklæring at ny er innenfor 80% av merkeverdi for vern i fordelingens tilførsel.
Er idriftsettelse ikke med i oppdraget, benyttes oppgitt belastning som grunnlag for samme kontroll.

-Utskifting av vern til økt ytelse eller montering av nye vern pga. økt
 forbruk: Dokumentasjon på selektivitet, kapasitet på eksisterende anleggsdeler
(fordeling, vern/tilførselskabel) og spenningsfall.
- Likeretteranlegg med økt ytelse: Dokumentasjon på at eksisterende installasjon er dimensjonert for ny maks. belastning.